Diari Oficial de la Generalitat Valenciana


Sumari del DOGV 847, del 16-06-1988 (1988/811435)

RESOLUCIÓ d'1 de juny de 1988, de la Direcció General de Comerç sobre convocatòria de campanyes en matèria de Reforma d'Estructures Comercials.
-----------------------------------------------------------------------------------------------------------------------------------------------

### Dades del document

Número de DOGV
:   847

Data del DOGV
:   16-06-1988

Secció del DOGV
:   ALTRES DISPOSICIONS

Número del document
:   1988/811435


Data del document
:   01-06-1988

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

Resolució d'1 de juny de 1988, de la Direcció General de Comerç, sobre convocatòria de campanyes en matèria de Reforma d'Estructures Comercials.  
L?article 14 de l?Ordre de 30 de novembre de 1987, modificat per Ordre de 20 de maig de 1988, estableix que per Resolució de la Direcció General de Comerç es procedirà a la convocatòria d'ajudes per a campanyes concretes, en matèria de Reforma d'Estructures Comercials.  
En atenció d'aquestes consideracions, i de conformitat amb el que estableix la Disposició Final Primera, de l?Ordre de 30 de novembre de 1987, aquesta Direcció General de Comerç ha resolt:  
Article primer  
1. Es convoquen, per a l?exercici del 1988, els següents tipus de campanyes en matèria de Reforma d'Estructures Comercials:  
1. Campanya de Modernització i Adequació dels establiments comercials compresos en els centres històrics dels municipis de València, Alacant i Castelló.  
2. Campanya de Modernització, Transformació, Trasllat i Adequació, d'empreses comercials situades a les zones d?influència de noves formes comercials.  
3. Campanya de Foment de l'Associacionisme Comercial.  
Article segon  
Les subvencions que es concedesquen podran arribar fins un 15% de la inversió projectada, sempre que reunesquen les condicions establertes a l'article 11 de l'Ordre de 30 de novembre de 1987, i, a més a més:  
1. Per a la Campanya de Modernització i Adequació dels establiments comercials situats en centres històrics, la subvenció haurà de destinar-se, necessàriament, a les inversions en restauració o remodelació de façanes, rètols i aparadors.  
2. Per a la Campanya de Modernització, Transformació, Trasllat i Adequació, la subvenció haurà de destinar-se, en general, a l?execució d'inversions que contribuesquen a millorar la posició comercial i/o tecnològica de las empreses, i, en particular, a l?execució de les inversions contemplades a l'article 12 de l?Ordre de 30 de novembre de 1987. L?adquisició de sòl i de locals comercials podrà ser subvencionada en tot cas, i tindran preferència els comerciants que pertanguen a formes de comerç associat o integrat, així com els qui s'establesquen en equipaments comercials col·lectius.  
3. Per a la Campanya de Foment de l'Associacionisme Comercial, la subvenció haurà d'aplicar-se als recursos invertits per l'empresa comercial en la seua participació o accés a l?entitat associativa.  
Article tercer  
Les sol·licituds, adreçades al Director General de Comerç, es presentaran als Serveis Territorials de Comerç acompanyades de la documentació a què fa referència l'article 15 de l?Ordre de 30 de novembre de 1987, i, a més a més:  
a) Per a les ajudes compreses a l'apartat 1 del article segon, de la present Resolució, serà necessària, en aquells casos en què resulte procedent, la presentació de l'informe favorable de la Direcció General de Patrimoni Artístic de la Conselleria de Cultura, Educació i Ciència.  
b) Per a les ajudes compreses a l'apartat 3, de l'article segon, no s'hi requerirà la presentació de la documentació a què fa referència l'apartat e) de l'article 15, de l'Ordre de 30 de novembre de 1987, i s'hi haurà d'acreditar, en tot cas i de forma fefaent, l'aplicació de la subvenció a les finalitats assenyalades al citat apartat 3.  
Article quart  
Les sol·licituds de subvenció hauran de presentar-se abans del 30 de novembre de 1988.  
Article cinqué  
En raó a la diferenciada problemàtica geogràfica i/o sectorial dels establiments comercials, la Direcció General de Comerç podrà establir criteris de prioritat en ordre a la tramitació i concessió de les corresponents subvencions.  
Article sisé  
La present Resolució entrarà en vigor el mateix dia de la publicació al Diari Oficial de la Generalitat Valenciana.  
València, 1 de juny de 1988. - El Director General de Comerç: Manuel López Estornell.